Молдавия төньяҡта, көнсығышта һәм көньяҡта Украина, көнбайыштан — Румыния менән сиктәш. Илдең майҙаны 33,7 мең км2 тәшкил итә. Молдавия территорияһы төньяҡтан көньяҡҡа 350 километрға, көнбайыштан көнсығышҡа 150 километрға һуҙылған. Илдең ситке нөктәләре: төньяҡта — Наславча ауылы (48°29' т. к.), көньяҡта — Джурджулешты ауылы (45°28' т. к.), көнбайышта — Крива ауылы (26°30' к. о.), көнсығышта — Паланка ауылы (30°05' к. о.).